અરુણ ઢોડી પ્લાસ્ટિક લાઇનિંગનો બિઝનેસ ધરાવે છે. અરુણભાઈ ગઈ કાલે સવારે સાડા સાત વાગ્યે ઊઠીને ન્યુઝપેપર અને દૂધનું પૅકેટ લેવા ગયા ત્યારે ઘરનો દરવાજો અડધો ખુલ્લો જોયો હતો. તેમને કંઈક ગરબડ હોવાનું લાગ્યું હતું. તેમણે તેમનાં પત્ની સ્મિતાને બોલાવીને દરવાજો ખુલ્લો હોવાની જાણ કરી હતી. ત્યાર બાદ ફ્લૅટનો દરવાજો ખોલતાં તેમનાં મમ્મી બેડરૂમમાં બેહોશીની અવસ્થામાં જોવા મળ્યા હતા. અરુણભાઈ દ્વારા ફૅમિલી ડૉક્ટરને ઘરે બોલાવવામાં આવ્યા હતા. ડૉક્ટરે તપાસ્યા બાદ પ્રેમીલાબહેનનું મૃત્યુ થયું હોવાનું જણાવ્યું હતું. ત્યાર બાદ સવાઆઠ વાગ્યે પોલીસને આ બાબતે અરુણભાઈએ ઇન્ફૉર્મ કર્યું હતું. આ પહેલાં પણ આ જ બિલ્ડિંગમાં ચાર વાર ચોરી અને લૂંટની ઘટના બની હોવાનું બિલ્ડિંગમાં રહેતી એક વ્યક્તિએ જણાવ્યું હતું. આ માટે બિલ્ડિંગમાં દીવાલ બાંધીને વૉચમૅન રાખવાનું નક્કી થયું હતું પણ એ થઈ શક્યું નહોતું.